16/11/2022 | Administración LocalMunicipal
Ares
Aprobación da modificacion da Ordenanza reguladora e fiscal do estacionamento regulado e da taxa pola súa utilización no concello de Ares. (bop nº 118 de 29-07-2020)

Aprobada Inicialmente na sesión Plenaria Ordinaria de data 27 de xuño do 2022 a modificacion da Ordenanza reguladora e fiscal do estacionamento regulado e da taxa pola súa utilización no Concello de Ares (BOP Nº 118 de 29-07-2020), e sometida a exposición pública polo prazo de 30 días, segundo anuncio publicado no BOP nº 124 de data 01/07/2022, e presentadas alegacións que foron resoltas polo Pleno en sesión celebrada o 26 de setembro do 2022, elévase o acordo inicial a definitivo, e segundo o disposto, publícase a continuación o texto íntegro da mesma: Ares, 11 de novembro do 2022 O Alcalde-Presidente Asdo: Julio Ignacio Iglesias Redondo No ano 2020 derivada da pandemia mundial declarada pola Covid 19 o concello de Ares adaptou as instruccións do goberno central e autonómico en concreto a RESOLUCIÓN do 12 de xuño de 2020, da Secretaría Xeral Técnica da Consellería de Sanidade, pola que se dá publicidade do Acordo do Consello da Xunta da mesma data, sobre medidas de prevención necesarias para facer fronte á crise sanitaria ocasionada polo COVID-19, unha vez superada a fase III do Plan para a transición cara a unha nova normalidade. Dentro da referida resolución, entre outras, establecíanse unha serie de obrigas de seguridade, hixiene e distancia social para o uso de praias. O apartado 3.30 do Anexo estipula no seu número 4 que “Os concellos poderán establecer limitacións tanto de acceso como de aforo nas praias a fin de asegurar que se poida respectar a distancia interpersoal de seguridade entre usuarios. Para iso poderán tamén establecer límites nos tempos de permanencia nas mesmas, así como no acceso aos aparcamentos en aras de facilitar o control do aforo das praias”. O Concello de Ares optou por limitar o aforo das praias, de intensa ocupación en período estival, controlando a posibilidade de aparcamento para as persoas usuarias que acudan en transporte privado ás mesmas. A ordenanza elaborada polo concello de Ares que incluía medidas para poder dar acubillo ás liñas xerais marcadas polas administracións competentes foi aprobada e publicada no BOP número 118 do 29.07.2020. Este feito, unido á intención, xa reflectida na exposición de motivos da ordenanza que aquí se modifica, de establecer un sistema de regulación de acceso do tráfico rodado de non residentes para a época de verán, independentemente da presenza ou non de restricións sanitarias derivadas do Covid-19, coa finalidade de ordenar de maneira segura e racional todas as superficies susceptibles de aparcamento, levan a adecuar e modificar algún dos artigos existentes. Tras decaer o estado de alarma e recuperarse case na súa totalidade a normalidade prepandémica convén suprimir as limitacións de aparcamentos nas zonas nas que existen zonas específicas a tal efecto (Chanteiro, Seselle ou Raso ) pasando a converter en estacionamentos brancos de uso libre e gratuito algúns dos lugares habilitados os pasados veráns aos que só se podía acceder mediante reserva previa e pago de taxa. Por todo o exposto, modifícanse o seguintes apartados: Artigo Primeiro, punto 1, parágrafo 2 queda como segue: Estacionamento azul: de uso xeral, de pago e con franxas horarias. Zonas de aparcamento no casco urbán de Ares. Estacionamento verde: de uso exclusivo para os vehículos recollidos no artigo terceiro punto 2, os centros urbanos e núcleos rurais do municipio. Estacionamento branco: de uso xeral, gratuíto e sen franxas horarias en todo o ámbito municipal. Artigo Terceiro. Apartado b queda como segue: b) Para o estacionamento nas zonas de aparcamento azul, dentro do horario indicado no apartado anterior e con independencia do tempo que dure a súa estancia no aparcamento, os vehículos deberán proverse do código que lles permita o estacionamento para cada franxa horaria mediante a súa adquisición a través da aplicación/ web habilitada para ese efecto. Facúltase á Xunta de Goberno Local para actualizar anualmente a tarifa conforme ás variacións do Índice Xeral de Prezos ao Consumo en termos interanuais. O Artigo Quinto apartado 1 queda como segue: 1. As zonas de estacionamento azul sometidas a previo pago esténdense do 1 de xullo a 31 de agosto. O seu horario será de luns a domingo de 11:00 horas a 13:00 horas e de 17:00 horas a 19:00 horas.”